Helga Haugland Byfuglien
Store norske leksikon,Religion og filosofi,Religioner og livssyn,Kristendom,Den norske kirke
Helga Haugland Byfuglien er en norsk teolog. Hun ble valgt til første kvinnelige preses i Den norske kirke 2. oktober 2010 og ble med dette den første kvinne som ledet bispekollegiet i Den norske kirke. Byfuglien ble også utnevnt til den første preses i fast stilling i Norge i mars 2011.
Verv og stillinger Helga Haugland Byfuglien tok teologisk embetseksamen ved Det teologiske Menighetsfakultet i 1976, praktisk-teologisk eksamen våren 1977 og ble ordinert til prest i 1981. Fra 1981 til 1986 var hun ansatt som kapellan i Kolstad menighet i Nidaros bispedømme. I 1986 tiltrådte hun stillingen som kapellan i Ås prestegjeld i Borg bispedømme, hvor hun hadde sitt virke frem til 1993. Senere var hun stiftskapellan og rådgiver for biskopen i Borg. Byfuglien var assisterende generalsekretær i KFUK-KFUM fra 1997–2001, og generalsekretær fra 2001–2005.23. september 2005 ble Bufuglien vigslet som tredje kvinnelige biskop i Norge, til Borg bispedømme. Hun ble valgt til preses for bispemøtet i 2010, og ble utnevnt til Den norske kirkes aller første preses i fast stilling i 2011. Som preses i bispemøtet var hun samtidig biskop i Nidaros domprosti. Hun gikk av med pensjon 10. februar 2020 og ble etterfulgt av Olav Fykse Tveit som ble innsatt som ny preses 10. mai 2020.Byfuglien har hatt mange tillitsverv og blant annet virket som andaktsholder i NRK og spaltist i Vårt Land.I januar 2020 ble hun utnevnt til kommandør av Den kongelige norske St. Olavs Orden «for sin fremragende samfunnsnyttige innsats». Les mer i Store norske leksikon Den norske kirke biskop Bispemøte